News Update: นํ้ามันโลกทะลุ $120 ต่อบาร์เรล หลังซาอุฯ ขึ้นราคาน้ำมันลูกค้าเอเชีย หวั่นซัพพลายตึงตัว แต่ดีมานด์พุ่ง - FINNOMENA
วันนี้ (6 มิ.ย) ซาอุดี อารามโค บริษัทน้ำมันแห่งชาติของซาอุดีอาระเบีย ประกาศขึ้นราคาน้ำมันดิบที่ส่งไปยังเอเชีย รับข่าวความต้องการใช้น้ำมันเพิ่มสูงขึ้นทั่วโลก
6 มิ.ย. 2565

วันนี้ (6 มิ.ย) ซาอุดี อารามโค บริษัทน้ำมันแห่งชาติของซาอุดีอาระเบีย ประกาศขึ้นราคาน้ำมันดิบที่ส่งไปยังเอเชีย รับข่าวความต้องการใช้น้ำมันเพิ่มสูงขึ้นทั่วโลก
ราคาน้ำมันดิบเบรนท์ ปรับตัวเหนือระดับ 120 ดอลลาร์/บาร์เรล อีกครั้งหลังจากซาอุดิอาระเบียประกาศขึ้นราคาน้ำมันดิบในสัญญาซื้อขายของเดือน ก.ค. ซึ่งเป็นเรื่องบ่งชี้ว่าการผลิตนํ้ามันยังอยู่ในภาวะตึงตัว แม้ว่ากลุ่ม OPEC+ ตกลงที่จะเพิ่มกำลังการผลิตในสองเดือนข้างหน้าก็ตาม
ซาอุดี อารามโค ประกาศขึ้นราคาขายอย่างเป็นทางการ (OSP) ของราคาน้ำมันดิบประเภท Arab Light Crude สำหรับสัญญาในเดือน ก.ค. โดยนํ้ามันดิบที่ส่งไปยังเอเชีย จะมีราคาที่ 6.50 ดอลลาร์ หรือเพิ่มขึ้น 2.10 ดอลลาร์จากเดือน มิ.ย
สัปดาห์ที่แล้ว กลุ่มประเทศผู้ส่งออกน้ำมันและพันธมิตร OPEC+ ประกาศเพิ่มกำลังการผลิตในเดือน ก.ค. และ ส.ค. จำนวน 648,000 บาร์เรลต่อวัน หรือมากกว่าที่วางแผนไว้ก่อนหน้านี้ 50%
อย่างไรก็ตาม การเคลื่อนไหวของกลุ่ม OPEC+ ในการเพิ่มปริมาณการผลิตน้ำมัน ถูกมองว่าไม่น่าจะตอบสนองความต้องการน้ำมันในตลาดโลกได้ ขณะที่ อุปสงค์ในสหรัฐฯ พุ่งสูงขึ้นจากช่วงฤดูกาลขับขี่ และจีนที่กำลังผ่อนคลายการล็อกดาวน์จากโควิด
Vivek Dhar นักวิเคราะห์จาก Commonwealth Bank กล่าวว่า “แม้ว่าการเพิ่มกำลังการผลิตน้ำมันจะมีความจำเป็นอย่างมาก แต่ก็ไม่เท่ากับความต้องการใช้น้ำมันที่เติบโต โดยเฉพาะเมื่อยุโรปมีการห้ามนำเข้าน้ำมันจากรัสเซีย”
ที่มา: https://www.reuters.com/markets/commodities/oil-jumps-after-saudi-arabia-hikes-crude-prices-2022-06-05/
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ตลาดน้ำมัน
ทิศทางราคาน้ำมัน
น้ำมัน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA